153. löggjafarþing 2022–2023.

Þingskjal 1006 — 642. mál.

Fyrirspurn

til forsætisráðherra um breytingu á reglum um valdbeitingu lögreglumanna og meðferð og notkun valdbeitingartækja og vopna.

Frá Halldóri Auðar Svanssyni.

1.	Hvenær og með hvaða hætti var ráðherra fyrst upplýstur um nýgerða breytingu á reglum um valdbeitingu lögreglumanna og meðferð og notkun valdbeitingartækja og vopna sem heimilar lögreglu að bera rafbyssur?

2.	Var breytingin rædd fyrir fram á vettvangi ríkisstjórnarinnar? Ef svo er, á hvaða fundi eða fundum og með hvaða hætti?

3.	Hvaða ráðherra eða ráðherrar settu fyrirvara við málið og á hvaða vettvangi og hvenær? Á hverju byggðist sá fyrirvari?

4.	Telur forsætisráðherra að í umræddri ákvörðun felist breyting á stefnu ríkisstjórnar
innar? Ef ekki, af hverju ekki?

5.	Telur forsætisráðherra að ákvörðunin teljist til mikilvægs stjórnarmálefnis, sbr. 2. tölul. 1. mgr. 6. gr. laga um Stjórnarráð Íslands, nr. 115/2011? Ef ekki, af hverju ekki?

Skriflegt svar óskast.